ᱨᱟᱺᱪᱤ

ᱨᱟᱺᱪᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ (ᱪᱟᱸᱫᱚ ᱨᱟᱠᱟᱵ ᱱᱟᱠᱷᱟ) ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱰᱤ ᱧᱩᱛᱩᱢᱟᱱ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱡᱷᱟᱨᱱᱟ ᱥᱚᱦᱚᱨ ᱦᱚᱸ ᱠᱚ ᱢᱮᱛᱟᱜᱼᱟ ᱾ ᱨᱟᱺᱪᱤ ᱡᱷᱟᱨᱠᱷᱚᱸᱰ ᱟᱱᱫᱚᱞᱟᱱ ᱨᱮᱱᱟᱜ ᱛᱟᱞᱢᱟ ᱛᱟᱦᱮᱸ ᱠᱟᱱᱟ, ᱡᱟᱸᱦᱟ ᱫᱚ ᱮᱛᱚᱢ ᱵᱤᱦᱟᱨ, ᱠᱚᱧᱮ ᱳᱰᱤᱥᱟ, ᱯᱟᱪᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱟᱹᱫᱤᱵᱟᱹᱥᱤ ᱴᱚᱴᱷᱟ ᱟᱨ ᱱᱤᱛᱚᱜ ᱪᱷᱚᱛᱤᱥᱜᱚᱲ ᱨᱮᱱᱟᱜ ᱥᱟᱢᱟᱝ ᱴᱚᱴᱷᱟ ᱨᱮᱱᱟᱜ ᱢᱤᱫ ᱟᱞᱟᱜᱽ ᱯᱚᱱᱚᱛ ᱨᱮᱱᱟᱜ ᱫᱟᱹᱵᱤ ᱟᱠᱟᱱᱟ ᱾ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱛᱷᱟᱯᱚᱱ ᱑᱕ ᱱᱚᱵᱷᱮᱢᱵᱚᱨ ᱒᱐᱐᱐ ᱥᱟᱞᱮ ᱨᱮ ᱪᱷᱚᱴᱟᱱᱟᱜᱽᱯᱩᱨ ᱟᱨ ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱵᱤᱦᱟᱨ ᱠᱷᱚᱸᱰ ᱠᱚ ᱢᱮᱥᱟ ᱠᱟᱛᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱨᱟᱺᱪᱤ ᱫᱚ ᱢᱟᱨᱟᱝ ᱢᱚᱱᱛᱨᱤ ᱱᱚᱨᱮᱱᱫᱽᱨᱚ ᱢᱳᱫᱤ ᱟᱜ ᱢᱩᱬ ᱥᱢᱟᱨᱴ ᱥᱚᱦᱚᱨ ᱢᱤᱥᱚᱱ ᱨᱮᱱᱟᱜ ᱥᱢᱟᱨᱴ ᱥᱚᱦᱚᱨ ᱞᱮᱠᱟᱛᱮ ᱩᱴᱷᱱᱟᱹᱣ ᱟᱜ ᱢᱤᱫᱥᱟᱭ ᱥᱤᱧᱚᱛᱤᱭᱟᱹ ᱥᱚᱦᱚᱨ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱞᱮᱠᱟᱛᱮ ᱵᱟᱪᱷᱱᱟᱣ ᱟᱠᱟᱱᱟ ᱾

ᱨᱟᱺᱪᱤ ᱫᱚ ᱢᱤᱫ ᱩᱫᱽᱭᱚᱜᱤᱠ ᱛᱟᱞᱢᱟ ᱠᱟᱱᱟ ᱾ ᱡᱟᱦᱟᱸ ᱢᱩᱬᱩᱫ ᱞᱮᱠᱟᱛᱮ ᱮᱪ. ᱤ. ᱥᱤ. (ᱦᱮᱵᱤ ᱤᱸᱡᱤᱱᱤᱭᱟᱨᱤᱝ ᱠᱚᱨᱯᱚᱨᱮᱥᱚᱱ), ᱥᱤᱧᱚᱛᱤᱭᱟᱹ ᱢᱮᱬᱦᱮᱫ ᱯᱨᱟᱫᱷᱤᱠᱟᱨᱟᱬ, ᱢᱮᱠᱚᱱ ᱚᱱᱟ ᱠᱚ ᱟᱨ ᱦᱚᱸ ᱠᱟᱹᱨᱠᱷᱟᱱᱟ ᱢᱮᱱᱟᱜᱼᱟ ᱾ ᱨᱟᱺᱪᱤ ᱥᱟᱶᱛᱮ ᱡᱟᱢᱥᱮᱫᱽᱯᱩᱨ ᱟᱨ ᱵᱚᱠᱟᱨᱚ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱵᱟᱨᱭᱟ ᱟᱨᱦᱚᱸ ᱢᱩᱬ ᱩᱫᱽᱭᱚᱜᱤᱠ ᱛᱟᱞᱢᱟ ᱢᱮᱱᱟᱜᱼᱟ ᱾

ᱨᱟᱺᱪᱤ ᱫᱚ ᱥᱤᱧᱚᱛᱤᱭᱟᱹ ᱠᱨᱤᱠᱮᱴ ᱢᱩᱲᱛᱮᱱ ᱢᱚᱦᱮᱱᱫᱽᱨᱚ ᱥᱤᱝ ᱫᱷᱚᱱᱤ ᱟᱜ ᱡᱚᱱᱚᱢ ᱴᱷᱟᱶ ᱤᱫᱤ ᱛᱮ ᱯᱷᱮᱢᱚᱥ ᱟᱠᱟᱱᱟ ᱾

ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱜᱟᱲ ᱨᱟᱺᱪᱤ ᱨᱮ ᱥᱤᱨᱡᱚᱱᱤᱭᱟ ᱫᱚ ᱟᱡᱟᱜ ᱢᱚᱡᱽ ᱛᱮᱫ ᱡᱷᱤᱡ ᱠᱟᱛᱮ ᱨᱮᱡ ᱠᱮᱫᱮᱭᱟ ᱾ ᱥᱤᱨᱡᱚᱱᱤᱭᱟᱹ ᱢᱚᱡᱽ ᱨᱮᱭᱟᱜ ᱨᱟᱺᱪᱤ ᱫᱚ ᱟᱡᱟᱜ ᱢᱚᱡᱽ ᱧᱮᱞ ᱡᱚᱝ ᱴᱷᱟᱶ ᱨᱮᱭᱟᱜ ᱡᱤᱣ ᱵᱟᱨᱟᱵᱟᱨᱤ ᱨᱮ ᱡᱮᱜᱮᱫ ᱨᱮᱭᱟᱜ ᱧᱮᱞ ᱡᱚᱝ (ᱯᱟᱨᱭᱟᱛᱟᱱ) ᱱᱚᱠᱥᱟ ᱨᱮ ᱦᱚᱸ ᱧᱩᱢᱟᱱᱟᱜ ᱟᱢᱮᱴ ᱟᱠᱟᱫᱟ ᱾ ᱜᱚᱸᱰᱟ ᱦᱤᱞ ᱟᱨ ᱨᱚᱠ ᱜᱟᱨᱰᱮᱱ, ᱦᱟᱠᱩ ᱚᱲᱟᱜ, ᱵᱤᱨᱥᱟ ᱡᱮᱵᱤᱠ ᱵᱟᱜᱟᱱ, ᱴᱟᱭᱜᱚᱨ ᱦᱤᱞ, ᱢᱮᱠ ᱠᱞᱩᱥᱠᱤᱜᱟᱸᱡᱽ ᱟᱨ ᱟᱰᱤᱵᱟᱥᱤ ᱥᱟᱝᱜᱨᱟᱦᱟᱹᱞᱟᱹᱭ ᱱᱚᱣᱟ ᱢᱩᱬᱩᱫ ᱧᱮᱞᱡᱚᱝ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱧᱮᱞ ᱡᱚᱝ ᱴᱷᱟᱶ ᱫᱟᱬᱟ ᱞᱮᱠᱟᱱ ᱵᱟᱰᱟᱭ ᱧᱟᱢᱚᱜ ᱟ ᱡᱮ ᱡᱷᱟᱨ ᱡᱷᱚᱨ ᱡᱷᱟᱨᱱᱟ ᱨᱮ ᱯᱤᱠᱱᱤᱠ ᱨᱮᱱᱟᱜ ᱨᱟᱹᱥᱠᱟᱹ ᱥᱟᱨᱥᱟᱜ ᱣᱟ ᱾ ᱨᱟᱺᱪᱤ ᱨᱮᱱᱟᱜ ᱡᱷᱟᱨᱱᱟ ᱢᱮᱰ ᱨᱮ ᱢᱚᱬᱮ ᱜᱟᱜᱷ ᱨᱮ ᱡᱚᱛᱚ ᱠᱷᱚᱱ ᱥᱚᱨᱮᱥᱟ ᱾ ᱪᱮᱠᱟᱛᱮ ᱱᱚᱣᱟ ᱢᱚᱬᱮ ᱛᱷᱟᱨ ᱛᱮ ᱧᱩᱨᱩᱜ ᱠᱟᱱᱟ ᱾ ᱱᱚᱣᱟ ᱡᱷᱟᱨᱱᱟ ᱧᱮᱞ ᱡᱚᱝ ᱡᱟᱜᱟ ᱢᱮᱥᱟ ᱠᱟᱛᱮ ᱨᱟᱺᱪᱤ ᱫᱚ ᱥᱚᱨᱚᱠ ᱯᱩᱨᱤ ᱞᱮᱠᱟ ᱵᱩᱡᱷᱟᱹᱚᱜ ᱟ ᱟᱨ ᱧᱮᱧᱮᱞ ᱠᱚ ᱵᱩᱪᱨᱤ ᱱᱚᱣᱟ ᱡᱟᱜᱟ ᱠᱚ ᱥᱮᱛᱮᱨᱚᱜ ᱠᱟᱱᱟ ᱾

ᱚᱛᱱᱚᱜ ᱴᱷᱟᱶ
ᱨᱟᱺᱪᱤ ᱫᱚ ᱠᱚᱨᱚᱠ ᱨᱮᱠᱷᱟ ᱴᱷᱮᱱ ᱢᱮᱱᱟᱜᱼᱟ ᱾ ᱱᱚᱣᱟ ᱱᱚᱜᱚᱨᱯᱟᱞᱤᱠᱟ ᱮᱨᱤᱭᱟ ᱖᱕᱒.᱐᱒ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱒᱕᱒ ᱫᱚᱦᱨᱟ ᱢᱤᱞ) ᱢᱮᱱᱟᱜᱼᱟ, ᱟᱨ ᱱᱚᱣᱟ ᱨᱮᱭᱟᱜ ᱛᱟᱞᱟ ᱩᱥᱩᱞ ᱫᱚᱨᱭᱟ ᱛᱟᱞ ᱠᱷᱚᱱ ᱖᱕᱑ ᱢᱤᱴᱚᱨ ᱢᱮᱱᱟᱜᱼᱟ ᱾ ᱨᱟᱺᱪᱤ ᱫᱚ ᱪᱷᱚᱴᱟᱱᱟᱜᱯᱩᱨ ᱯᱟᱴᱷᱟᱨ ᱨᱮᱭᱟᱜ ᱮᱛᱚᱢ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱨᱟᱺᱪᱤ ᱫᱚ ᱵᱩᱨᱩ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾

ᱨᱟᱺᱪᱤ ᱨᱮᱭᱟᱜ ᱢᱤᱫ ᱵᱩᱨᱩ ᱴᱚᱯᱚᱜᱨᱟᱯᱷᱤ ᱟᱨ ᱱᱚᱣᱟ ᱡᱷᱩᱨ ᱴᱨᱚᱯᱤᱠᱟᱞ ᱵᱩᱨᱩ ᱨᱮᱱᱟᱜ ᱢᱤᱫ ᱡᱟᱱᱟᱣᱨᱟ ᱠᱟᱱᱟ ᱚᱱᱟ ᱯᱚᱱᱚᱛ ᱨᱮᱱᱟᱜ ᱡᱟᱦᱟᱸ ᱛᱤᱱᱟᱹᱜ ᱡᱟᱜᱟ ᱢᱮᱱᱟᱜᱼᱟ ᱚᱱᱟ ᱛᱮᱜᱮ ᱜᱟᱵᱟᱣ ᱠᱟᱱᱟ ᱚᱱᱟ ᱤᱫᱤ ᱛᱮ ᱫᱟᱦ ᱨᱤᱢᱤᱞ ᱵᱮᱱᱟᱜ ᱠᱟᱱᱟ ᱾ ᱚᱱᱟ ᱤᱫᱤ ᱠᱟᱛᱮ ᱵᱮᱦᱤᱸᱥᱟᱵ ᱵᱤᱨ ᱫᱟᱨᱮ ᱠᱮᱴᱮᱭ ᱟᱨ ᱥᱟᱦᱨᱤ ᱠᱟᱨᱟᱱ ᱵᱟᱡᱟᱨ ᱪᱷᱟᱨᱟᱣ ᱠᱟᱱ ᱛᱮ ᱚᱱᱰᱮ ᱱᱟᱜ ᱞᱚᱞᱚ ᱵᱟᱲᱛᱤ ᱠᱟᱱᱟ ᱾ 

ᱦᱚᱭᱫᱟᱜ

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱺᱪᱤ ᱱᱚᱜᱚᱨᱯᱟᱞᱤᱠᱟ ᱨᱤᱱ ᱦᱚᱲ ᱮᱞ ᱑,᱑᱒᱖,᱗᱔᱑ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱥᱤᱧᱚᱛ ᱨᱮ ᱓᱖ ᱟᱱᱟᱜ ᱟᱰᱤ ᱢᱟᱨᱟᱝ ᱥᱚᱦᱨᱤ ᱥᱚᱦᱚᱨ ᱵᱮᱱᱟᱣᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱫᱚ ᱕᱒.᱑% ᱟᱨ ᱛᱤᱨᱞᱟᱹ ᱟᱜ ᱫᱚ ᱔᱗.᱙% ᱢᱮᱱᱟᱜᱼᱟ ᱾ ᱨᱟᱺᱪᱤ ᱨᱮ ᱥᱮᱪᱮᱫ ᱫᱚᱨ ᱫᱚ ᱘᱗.᱖᱘% ᱢᱮᱱᱟᱜᱼᱟ ᱾

ᱠᱟᱹᱣᱰᱤ ᱟᱹᱨᱤ


ᱩᱰᱟᱹᱱ ᱦᱚᱨ
alt=|thumb|250x250px|ᱵᱤᱨᱥᱟᱹ ᱢᱩᱸᱰᱟᱹ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ
ᱵᱤᱨᱥᱟᱹ ᱢᱩᱸᱰᱟᱹ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱢᱤᱫᱴᱟᱝ ᱜᱮ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱱᱚᱣᱟ ᱫᱚ ᱵᱤᱨᱥᱟᱹ ᱢᱩᱸᱰᱟᱹ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱢᱮᱱᱚᱜᱚᱼᱟ ᱾

ᱪᱤᱛᱟᱹᱨ

ᱥᱮᱪᱮᱫ ᱵᱮᱵᱚᱥᱛᱟ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Greater Ranchi Development Authority
 Official Web Site of Ranchi Municipal Corporation
 Website of the District Administration


ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ